Το **Πρωτάθλημα ποδοσφαίρου Ανδόρρας** (καταλανικά: *Lliga andorrana de futbol*) διοργανώνεται από την Ομοσπονδία Ποδοσφαίρου της Ανδόρρας και ξεκίνησε μόλις το 1995, ένα έτος μετά τη δημιουργία της ομοσπονδίας. Η ανώτατη κατηγορία με την οποία ξεκίνησε και το πρωτάθλημα είναι η Πριμέρα Ντιβιζιό (*Primera Divisió*), τρία χρόνια αργότερα το 1998 δημιουργήθηκε και δεύτερη κατηγορία η Σεγκόνα Ντιβιζιό (*Segona Divisió*).

Πριν τη δημιουργία του πρωταθλήματος ο ανώτατος εκπροσωπητής του πριγκιπάτου τής Ανδόρρας ήταν η ΦΚ Ανδόρρα, ομάδα με έδρα την πρωτεύουσα τής χώρας που όμως συμμετέχει στο ισπανικό πρωτάθλημα ποδοσφαίρου.

Ιστορία
-------

Το διοργανωτικό σχήμα όπως και ο αριθμός των συμμετέχοντων συλλόγων άλλαξε πολλές φορές στην διάρκεια των ετών. Την πρώτη χρονιά, την περίοδο 1995/1996, έλαβαν μέρος δέκα ομάδες που παίζανε διπλούς αγώνες μεταξύ τους και η πρώτη ομάδα της τελικής βαθμολογίας είχε τον τίτλο του πρωταθλητή. Το πρωτάθλημα συνεχίστηκε με το ίδιο αγωνιστικό σχήμα, αλλά την επόμενη σαιζόν με δώδεκα και τη μεθεπόμενη με ένδεκα ομάδες.

Την περίοδο 1998/1999 υποβιβάστηκαν από τις δώδεκα ομάδες οι τέσσερεις τελευταίες. Στόχος ήταν ο περιορισμός τών ομάδων σε οκτώ στην πρώτη κατηγορία και η δημιουργία της δεύτερης κατηγορίας.

Την περίοδο 1999/2000 η ΚΕ Μπενίτο αποσύρθηκε από το πρωτάθλημα και η σαιζόν τελείωσε με εφτά ομάδες (οι βαθμοί που είχαν συγκεντρωθεί με την ομάδα που αποχώρησε δεν μέτρησαν). Στο τέλος της περιόδου ξέσπασε οικονομικό και διοικητικό σκάνδαλο γύρω απο την πρωταθλήτρια Κονστελ•λασιό Εσπορτίβα που κατέληξε στον υποβιβασμό της ομάδας. Η ομάδα Σπόρτινγκ Κλούμπ ντ' Εσκάλδες που είχε υποβιβαστεί την κανονική σαιζόν μπόρεσε έτσι να παραμείνει στην κατηγορία.

Από την περίοδο 2000/2001 εισήχθη το παρακάτω ισχύων αγωνιστικό σχήμα.

Αγωνιστικό σχήμα
----------------

Το πρωτάθλημα ποδοσφαίρου Ανδόρρας αποτελείται μόνο από δυο κατηγορίες: την πρώτη κατηγορία γνωστή ως Πριμέρα Ντιβιζιό ( *Primera Divisió* ) και την δεύτερη κατηγορία γνωστή ως Σεγκόνα Ντιβιζιό ( *Segona Divisió* ) με συνεχώς μεταβαλόμενο αριθμό συμμετέχοντων συλλόγων και διοργανωτικού σχήματος. Λόγω του μικρού μέγεθους τής χώρας, δεν υπάρχουν κατώτερες κατηγορίες.

Οι οκτώ ομάδες της Πριμέρα Ντιβιζιό αγωνίζονται στην κανονική περίοδο με διπλούς αγώνες (εντός και εκτός έδρας) μεταξύ τους. Η κανονική περίοδος αποτελείται έτσι από 14 αγωνιστικές και με το τέλος της ξεκινά η φάση τών πλέι οφς: οι πρώτες τέσσερεις ομάδες της βαθμολογίας αγωνίζονται μεταξύ τους σε διπλούς αγώνες (για τον τίτλο του πρωταθλητή), το ίδιο συμβαίνει και με τις τέσσερεις ομάδες που τερμάτισαν τελευταίες (για το ζήτημα της υποβίβασης). Έτσι κάθε ομάδα διεκπεραιώνει συνολικά 20 αγώνες. Οι βαθμοί που θα αποκτήσουν οι ομάδες από τα πλέι οφς προστίθονται στους βαθμούς που είχαν συγκεντρώσει από την κανονική περίοδο για να διαμορφωθεί η τελική βαθμολογία.

Από την περίοδο 2018/2019 η πρώτη ομάδα βάση της τελικής βαθμολογίας λαμβάνει μέρος στον προκαταρκτικό γύρο του Τσάμπιονς Λιγκ. Η δεύτερη και η τρίτη ομάδα λαμβάνουν μέρος στον προκαταρκτικό γύρο του Γιουρόπα Κόνφερενς Λιγκ. Η τελευταία στη βαθμολογία ομάδα υποβιβάζεται, ενώ η προτελευταία ομάδα παίζει διπλό αγώνα μπαράζ με την δεύτερη στη βαθμολογία της δεύτερης κατηγορίας.

Στη δεύτερη κατηγορία, τη Σεγκόνα Ντιβιζιό, δεν υπάρχουν πλέι οφς. Η πρώτη ομάδα της τελικής βαθμολογίας προβιβάζεται στην πρώτη κατηγορία, και η δεύτερη παίζει διπλό αγώνα μπαράζ με την προτελευταία της ανώτερης κατηγορίας.

Γήπεδα
------

Τα παιχνίδια του πρωταθλήματος της πρώτης και δεύτερης κατηγορίας διεξάγονται στα γήπεδα της Ομοσπονδίας Ποδοσφαίρου της Ανδόρρας. Επίσης χρησιμοποιούνται για αγώνες πρωταθλήματος και δυο εγκαταστάσεις στη γειτονική Καταλωνία.  Απ' όλες τις ομάδες της πρώτης και δεύτερης κατηγορίας μόνο η ΦΚ Ενκάμπ έχει από το Νοέμβριο του 2015 δικό της γήπεδο.

| Στάδιο | Περιοχή |
| --- | --- |
| Καμπ ντ' Εσπόρτς ντ' Αϊζοβάλ | Σαν Ζουλιά ντε Λόρια |
| Καμπ ντ' Εσπόρτς ντ' Όρντινο | Όρντινο |
| Καμπ ντ' Φουτμπόλ ντ' Ενκάμπ | Ενκάμπ |
| Καμπ Μουνισιπάλ ντ' Εσπόρτς | Σέου δ' Ουρζέλ (Καταλωνία) |
| Σέντρε ντ' Εντρεναμέντς ντε λα ΦΑΦ 1 | Ανδόρρα λα Βέγια |
| Σέντρε ντ' Εντρεναμέντς ντε λα ΦΑΦ 2 | Ανδόρρα λα Βέγια |
| Σέντρε Εσπόρτιου ντ' Αλάς | Αλάς (Καταλωνία) |
| Εστάντι Κομουνάλ ντ’ Ανδόρρα λα Βέγια | Ανδόρρα λα Βέγια |
| Εστάντι Νασιονάλ ντ’ Ανδόρρα λα Βέγια | Ανδόρρα λα Βέγια |

Κατάλογος Πρωταθλητών
---------------------

|  |  |
| --- | --- |
| 1996 | ΦΚ Ενκάμπ |
| 1997 | ΚΕ Πρινσιπάτ |
| 1998 | ΚΕ Πρινσιπάτ |
| 1999 | ΚΕ Πρινσιπάτ |
| 2000 | Κονστελ•λασιό Εσπορτίβα |
| 2001 | ΦΚ Σάντα Κολόμα |
| 2002 | ΦΚ Ενκάμπ |
| 2003 | ΦΚ Σάντα Κολόμα |
| 2004 | ΦΚ Σάντα Κολόμα |
| 2005 | ΟΕ Σαν Ζουλιά |
| 2006 | ΦΚ Ράνγκερ'ς |
| 2007 | ΦΚ Ράνγκερ'ς |
| 2008 | ΦΚ Σάντα Κολόμα |
| 2009 | ΟΕ Σαν Ζουλιά |
| 2010 | ΦΚ Σάντα Κολόμα |
| 2011 | ΦΚ Σάντα Κολόμα |
| 2012 | ΦΚ Λουζιτάνος |
| 2013 | ΦΚ Λουζιτάνος |
| 2014 | ΦΚ Σάντα Κολόμα |
| 2015 | ΦΚ Σάντα Κολόμα |
| 2016 | ΦΚ Σάντα Κολόμα |
| 2017 | ΦΚ Σάντα Κολόμα |
| 2018 | ΦΚ Σάντα Κολόμα |
| 2019 | ΦΚ Σαντα Κολόμα |
| 2020 | Ιντερ Κλαμπ Εσκαλδες |
| 2021 | Ιντερ Κλαμπ Εσκαλδες |
| 2022 | Ιντερ Κλαμπ Εσκαλδες |
| 2023 | Αθλέτικ Κλαμπ Εσκαλδες |

Σύνολο τίτλων
-------------

| Σύλλογος | Τίτλοι | Χρονιές |
| --- | --- | --- |
| ΦΚ Σάντα Κολόμα | **13** | 2001, 2003, 2004, 2008, 2010, 2011, 2014, 2015, 2016, 2017, 2018, 2019 |
| ΚΕ Πρινσιπάτ | **3** | 1997, 1998, 1999 |
| Ιντερ Κλαμπ Εσκαλδες | **3** | 2020, 2021, 2022 |
| ΟΕ Σαν Ζουλιά | **2** | 2005, 2009 |
| ΦΚ Λουζιτάνος | **2** | 2012, 2013 |
| ΦΚ Ενκάμπ | **2** | 1996, 2002 |
| ΦΚ Ράνγκερ'ς | **2** | 2006, 2007 |
| Κονστελ-Λανσιο Εσπορτιβα | **1** | 2000 |
| Αθλέτικ Κλαμπ Εσκάλδες | **1** | 2023 |
|

Παραπομπές
----------

1. ↑  «FAF - Consulta de Terrenys de Joc». *www.faf.ad*. Αρχειοθετήθηκε από το πρωτότυπο στις 19 Ιουλίου 2014. Ανακτήθηκε στις 5 Ιουλίου 2018.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Ποδοσφαιρική Ομοσπονδία Ανδόρρας

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Ανώτατα ποδοσφαιρικά πρωταθλήματα της Ευρώπης (UEFA) |
| --- |
|  |
| Ενεργά | 
* Αγγλία
* Άγιος Μαρίνος
* Αζερμπαϊτζάν
* Αλβανία
* Ανδόρρα
* Αρμενία
* Αυστρία
* Βέλγιο
* Βόρεια Ιρλανδία
* Βόρεια Μακεδονία
* Βοσνία-Ερζεγοβίνη
* Βουλγαρία
* Γαλλία
* Γερμανία
* Γεωργία
* Γιβραλτάρ
* Δανία
* Ελβετία
* Ελλάδα
* Εσθονία
* Ιρλανδία
* Ισλανδία
* Ισπανία
* Ισραήλ
* Ιταλία
* Καζακστάν
* Κοσσυφοπέδιο
* Κροατία
* Κύπρος
* Λετονία
* Λευκορωσία
* Λιθουανία
* Λουξεμβούργο
* Μάλτα
* Μαυροβούνιο
* Μολδαβία
* Νήσοι Φερόες
* Νορβηγία
* Ολλανδία
* Ουαλία
* Ουγγαρία
* Ουκρανία
* Πολωνία
* Πορτογαλία
* Ρουμανία
* Ρωσία
* Σερβία
* Σκωτία
* Σλοβακία
* Σλοβενία
* Σουηδία
* Τουρκία
* Τσεχία
* Φινλανδία
 |
|  |
| Μη αναγνωρισμένα | 
* Κριμαία
* Νήσος Μαν
* Τ.Δ.Β.Κ.
 |
|  |
| Δεν υφίστανται πλέον | 
* Ανατολική Γερμανία
* Γιουγκοσλαβία
* Σοβιετική Ένωση
* Τσεχοσλοβακία
 |

 |